Diari Oficial de la Generalitat Valenciana


Sumari del DOGV 2831, del 20-09-1996 (1996/839264)

ORDRE de 28 de agost de 1996, de la Conselleria d'Agricultura i Medi Ambient per la qual modifica l'Ordre de 24 de novembre de 1995, a l'efecte de l'ampliació de la borsa de reserva de les beques per a posgraduats en l'àrea d'Estudis, Estadístiques i Unió Europea i de la pròrroga de la beca de l'àrea de Biblioteconomia i Documentació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2831

Data del DOGV
:   20-09-1996

Secció del DOGV
:   ALTRES DISPOSICIONS

Número del document
:   1996/839264


Data del document
:   28-08-1996

Organisme emissor
:   Conselleria d'Agricultura i Medi Ambient

Tipus de document
:   Ordre

Anàlisi jurídica

ORDRE de 28 de agost de 1996, de la Conselleria d'Agricultura i Medi Ambient per la qual modifica l'Ordre de 24 de novembre de 1995, a l'efecte de l'ampliació de la borsa de reserva de les beques per a posgraduats en l'àrea d'Estudis, Estadístiques i Unió Europea i de la pròrroga de la beca de l'àrea de Biblioteconomia i Documentació.   
D'acord amb l'Ordre de 24 de novembre de 1995, de la Conselleria d'Agricultura i Medi Ambient (DOGV núm. 2.650, de 21.11.95), es van convocar set beques per a posgraduats, en les àrees d'Estudis, Estadístiques i Unió Europea i de Biblioteconomia i Documentació.  
Mitjançant la Resolució de 30 de gener de 1996 del secretari general de la Conselleria d'Agricultura i Medi Ambient (DOGV núm. 2.681 de 05.02.96) es van concedir les beques i es va establir la borsa de reserva.  
Posteriorment, i a causa de les renúncies produïdes es va ampliar la borsa de reserva en l'àrea de Biblioteconomia i Documentació per Resolució de 27 de febrer de 1996 del secretari general de la Conselleria d'Agricultura i Medi Ambient (DOGV núm. 2.714 de 22.03.96).  
Davant les renúncies dels titulars de les beques de l'àrea d'Estudis, Estadístiques i Unió Europea i per necessitats d'organització de la biblioteca, es considera convenient modificar l'Ordre de 24 de novembre de 1995 per a poder ampliar la borsa de reserva de l'àrea d'Estudis, Estadístiques i Unió Europea, i prorrogar la beca de l'àrea de Biblioteconomia i Documentació.  
Per tot allò exposat,   
ORDENE  
Article 1  
En previsió de futures renúncies dels adjudicataris de les beques per a posgraduats, concedides a l'empara de l'Ordre de 24 de novembre de 1995, s'amplia la borsa de reserva de l'àrea d'Estudis, Estadístiques i Unió Europea.  
A tal efecte es modifica la puntuació exigida en l'article 5 de l'esmentada ordre per a la valoració del currículum, que serà de 3,5 punts.  
Article 2  
S'estableix un nou termini de 15 dies hàbils comptadors a partir de l'endemà de la publicació perquè les persones interessades que no van presentar la sol·licitud puguen fer-ho a l'efecte de la seua valoració en les condicions assenyalades en l'ordre de convocatòria.  
Valorats els currículums segons la nova puntuació, els candidats seran convocats a l'entrevista, que versarà sobre coneixements generals del sector agrari valencià, la data de realització del qual es farà pública per mitjà d'anuncis en el tauler de la Conselleria d'Agricultura i Medi Ambient, carrer d'Arquitecte Alfaro, número 39 (CP 46244), València.  
Article 3  
Es prorroga la beca de l'àrea de Biblioteconomia i Documentació fins el 31 de desembre de 1996.  
DISPOSICIó FINAL  
Aquesta ordre entra en vigor l'endemà de la publicació en el Diari Oficial de la Generalitat Valenciana.  
València, 28 de agost de 1996  
La consellera d'Agricultura i Medi Ambient,  
M. àNGELS RAMóN-LLIN MARTíNEZ